‘આવાગમનની યંત્રણા પર કોઈનું નિયંત્રણ નથી હોતું.’ એવું કહેતાં મમ્માને પણ જીજીના સ્વર્ગવાસ પછી જે વિરહ વેદના થઈ હતી એ એમની આંખોમાં અને એમના મૌનમાં અમે જોઈ હતી અને એ વેદનાને જ્યારે વાચા મળી ત્યારે કાવ્યાત્મક કૃતિની રચના થઈ ‘વિરહ માધુરી’. આનંદની યાત્રાએ નીકળેલા યાત્રીએ (મમ્માએ) વિરામ લીધો છે, નવા જોમ અને નવી વિચારસરણી સાથે એ યાત્રી ફરી આવશે એવી ખાતરી આપીને જ એમણે વિદાય લીધી છે, માટે જ એમની પાછળ કોઈ શોકસભા કે પ્રાર્થનાસભા ન કરવી એવી તાકીદ પણ મમ્મા કરતાં ગયેલા.